Abiejų Tautų Respublikos žemietijų pareigūnai
Abiejų Tautų Respublikos žemietijų pareigūnai (lenk. Urzędy Ziemskie) – žemesnieji Abiejų Tautų Respublikos valstybinės valdžios pareigūnai, vykdę valdžios funkcijas kunigaikštystėse, vaivadijose ir kituose teritoriniuose administraciniuose vienetuose. Svarbiausi žemietijų pareigūnai buvo vaivada ir kaštelionas, kurie įeidavo į Senato sudėtį. Po jų pagal hierarchiją ėjo valdininkai, nors dažniausiai tai buvo garbės pareigos. Žemietijų pareigūnai skirstėsi į dignitorius (lot. dignitates) ir oficialus (officia). Dignitoriais buvo vaivada, kaštelionas, pakamaris ir žemietijos teisėjas. Oficialais buvo stalininkas, pastalininkis, taurininkas, pataurininkis, medžioklis, ginklininkas, vėliavininkas ir vaiskis. Pareigų vyresnumą nustatė 1611 m. Seimo priimta konstitucija (seimo įsakas). Buvo nustatyta tokia Karūnos žemietijų pareigūnų hierarchija: pakamaris (podkomorzy, subcamerarius) miesto seniūnas (starosta grodowy, capitaneus) vėliavininkas (chorąży, vexillifer) žemietijos teisėjas (sędzia ziemski, iudex terrestris) stalininkas (stolnik, dapifer) pataurininkis (podczaszy, pocillator) pateisėjis (podsędek, subiudex) pastalininkis (podstoli, subdapifer) taurininkas (cześnik, pincerna) medžioklis (łowczy, venator) didysis vaiskis (wojski większy) žemietijos raštininkas (pisarz ziemski, scriba terrestris) ginklininkas (miecznik, ensifer) mažasis vaiskis (wojski mniejszy) Lietuvos Didžiojoje kunigaikštystėje buvo ši žemietijų pareigūnų hierarchija: tijūnas (ciwun) žemietijos maršalka (marszałek ziemski) pakamaris (podkomorzy) miesto seniūnas (starosta grodowy) vėliavininkas (chorąży) žemietijos teisėjas (sędzia ziemski) didysis vaiskis (wojski większy) stalininkas (stolnik) pastalininkis (podstoli) žemietijos raštininkas (pisarz ziemski) pavaivadis (podwojewodzi) arba paseniūnis (podstarości) miesto teisėjas (sędzia grodzki) miesto raštininkas (pisarz grodzki) pataurininkis (podczaszy) taurininkas (cześnik) gorodnyčius (horodniczy) iždininkas (skarbnik) medžioklis (łowczy) ginklininkas (miecznik) žirgininkas (koniuszy) stovyklininkas (oboźny) sargybinis (strażnik) raikytojas (krajczy) miškininkas (leśniczy) tiltininkas (mostowniczy) statytojas (budowniczy)